text: Så er der æg i storkereden i Smedager
  03 maj 2016 kl. 04.23
  Så er det første æg lagt i storkereden i Smedager.
  Mandag aften ved 21,45-tiden blev det første æg i storkereden i Smedager observeret. Foreløbigt et enkelt æg - men folkene bag storkene.dk tror på flere.
  - Så går det rigtigt igang i Smedager. Mon ikke der kommer 5 æg  - og så håber vi på bedre resultat med ungerne i år,  siger  Jess Frederiksen fra storkene.dk til TV SYD.
  Lørdag landede hunstorken Annika i reden, hvor hanstorken Tommy havde ventet i en god uges tid - og de gik straks i gang med at parre sig. Og mandag aften kom så det første æg.
  Du kan følge med i livet i storkereden i Smedager her på TV SYDs hjemmeside.
  